Source: https://vocea-strazii.info/?m=201409
Timestamp: 2020-02-27 10:02:36+00:00

Document:
Archives: 2014 septembrie
Costin Dumitrache, exclus pe viata
Comisia de Disciplina din cadrul AJF Calarasi a hotarat ca jucatorul Costin Dumitrache, de la Partizan Crivat, cel care l-a batut pe arbitrul Dragos Bidirean la meciul dintre Viitorul Soldanu si CS Budesti, in care a evoluat pe fals pentru formatia vizitatoare, sa fie exclus pe viata din activitatea sportiva.
septembrie 30, 2014 | 0 Comments
Dunarea nu renunta la Bumbac
Eliminat in jocul cu Delta Tulcea, scor 1-2, Constantin Bumbac a fost suspendat pentru sase etape din cadrul Comisiei de Disciplina din cadrul Federatiei Romane de Fotbal. Dunarea Calarasi va formula apel impotriva acestei decizii, sperand intr-o injumatatire a pedepsei.
„Nu se pune problema sa renuntam la Bumbac. Are contract cu Dunarea Calarasi. Vom face apel pentru ca lucrurile nu au stat asa cum au fost descrise de catre arbitru. Vom merge la Federatie impreuna cu inregistrarea meciului pentru a demonstra ca Bumbac nu a scuipat”, a declarat presedintele Costica Stefan.
Razbunarea lui Teto
Victorie mare pentru HC Dunarea Calarasi. Formatia antrenata de catre Aihan Omer a reusit sa invinga in deplasare, pe Dinamo Bucuresti, cu scorul de 23-21, la capatul unui joc in care cele doua formatii au mers cap la cap pana in ultimele cinci minute ale partidei, atunci cand calarasenii au jucat ceva mai organizat decat adversarul.
Atmosfera din Sala Dinamo a fost una placuta pentru Dunarea. O mie de oameni au asistat la succesul calarasenilor, fondul sonor fiind dominat de catre galeria oaspetilor, care a cantat pe toata durata jocului. Pe langa suporterii adusi in Capitala de catre conducerea clubului, sotii, iubite, rude si prieteni cu handbalistii lui Aihan Omer au tinut pumnii stransi pentru echipa de pe Borcea.
Calarasiul nu a facut un joc grozav, dar nici adversarul nu a fost in cea mai buna forma. Este clar ca la Dinamo criza este una profunda, iar indepartarea lui Sebastian Bota nu a rezolvat problema gruparii din Stefan cel Mare. Gazdele s-au aparat foarte bine pe extreme, dar au neglijat zona centrala, lucru de catre Dunarea a profitat de fiecare data cand a avut ocazia.
Prima repriza s-a incheiat la egalitate, insa nici una dintre cele doua combatante nu a impresionat. Rezultat echitabil. Calarasenii au inceput mai bine partea a doua a jocului, atunci cand Florin Nicolae – Teto, jucator venit la Calarasi dupa ce a fost dat afara de Dinamo, a adus Dunarea in avantaj. Mai departe, Roman Zacaciurin a avut grija sa mareasca avantajul oaspetilor si calarasenii au inceput sa creada tot mai mult in victorie. Una care a fost obtinuta cu multa truda. Echipa joaca tot mai mult aproape de ceea ce isi doreste Aihan Omer. Au existat si multe erori, dar in momentul in care castigi in „barlogul” lui Dinamo acestea nu mai merita amintite publicului.
Dunarea Calarasi este acum pe locul al treilea, avand o zestre de 12 puncte. In runda a 7-a, calarasenii vor sta, urmand sa reintre in competitie peste doua saptamani, atunci cand in Sala Polivalenta se va afla Minaur Baia Mare, formatie clasata acum pe primul loc in clasamentul Ligii Nationale.
septembrie 29, 2014 | 4 Comments
A batut arbitrul, dar nu este suspendat
In prima etapa din cadrul Categoriei Onoare – Seria A, arbitrul Dragos Bidirean, din Oltenita, a fost lovit cu pumnul in figura de catre un jucator al oaspetilor la meciul dintre Viitorul Soldanu si CS Budesti. Agresorul se numeste Costin Dumitrache si a evoluat pe „fals” pentru formatia lui Costica Sima. La acea vreme, Comisia de Disciplina a dictat suspendari dure impotriva budestenilor, dar si amenzi in valoare de totala de 1.800 de lei. Evident, CS Budesti nu a achitat aceasta datorie. S-a formulat apel si pedepsele au fost indulcite. Mai lipsea doar sa se spune ca arbitrul jocului a fost vinovat de toate cele intamplate.
La cateva zile dupa bataia de la Soldanu, Doru Dinca – Motanu, presedintele AJF Calarasi, se plangea din cauza faptului ca nu reuseste sa-l identifice pe agresor pe motiv ca acesta nu era legitimat la nici o echipa din judet. Alexandru State, delegatul budestenilor, a informat Patriarhia fotbalului calarasean ca jucatorul se numeste Costin Dumitrache si chiar a mentionat faptul ca acesta urma sa fie legitimat de catre Partizan Crivat. Informatia i-a fost confirmata lui Dinca de catre Adrian Mitu, antrenorul „capsunarilor”, care a anuntat ca a renuntat la acest transfer bomba in urma incidentelor de la Soldanu.
Dupa doar doua saptamani, Partizan Crivat l-a „gratiat” pe Costin Dumitrache si jucatorul a fost legitimat la AJF Calarasi fara nici cea mai mica problema. Greseala nu ii apartine in nici un caz lui Daniel Stefan – Gascanu. De data aceasta, vinovat este Mihai Gheorghe, secretarul forului fotbalistic judetean, cel care se ocupa de legitimari. Agricola Borcea si Unirea Manastirea, echipele in fata carora Partizan Crivat a castigat puncte folosindu-l pe „urmaritul judetean”, cer acum ca AJF Calarasi sa se autosesizeze si sa dea meci pierdut pentru „capunari” in ambele cazuri.
septembrie 29, 2014 | 1 Comment
Stiinta Bacau a invins HC Vaslui
Ştiinţa Municipal Dedeman Bacău a învins pe HC Vaslui cu scorul de 26-19 (12-9), duminică, pe teren propriu, într-o partidă din etapa a 6-a a Ligii Naţionale de handbal masculin. În clasament, pe primul loc se află HCM Minaur Baia Mare, 15 puncte (6 jocuri), urmată de HC Odorhei, 10 p (4 j), HCM Constanţa, 10 p (5 j), Ştiinţa Municipal Dedeman Bacău, 10 p (6 j), CSM Bucureşti, 9 p (5 j), AHC Dunărea Călăraşi, 9 p (5 j), etc. HC Vaslui se află pe locul 8, cu 7 puncte (6 j).
Luni 29 septembrie au loc meciurile Poli Timişoara – HC Odorhei (ora 17,30, Digi Sport 2) şi Dinamo Bucureşti – AHC Dunărea Călăraşi (18,00). Formatia calaraseana va fi insotita in Capitala de o numeroasa galerie care va avea misiunea de a-i purtea pe elevii lui Aihan Omer spre succesul cu numarul patru in Liga Nationala.
septembrie 28, 2014 | 0 Comments
AJF, Patriarhia fotbalului calarasean
Venit la putere in luna februarie a acestui an, Doru Dinca a reusit sa schimbe de la temelie fata fotbalului calarasean. In functiile de conducere ale Asociatiei Judetene de Fotbal au fost numiti doar oameni competenti, alesi pe spranceana. Nu au mai existat jocuri de culise, nu au mai existat echipe nemultumite, a crescut gradul de pregatire al oamenilor implicati in fenomen, iar cea mai imbucuratoare schimbare s-a inregistrat in sectorul juvenil.
Progresul sportului rege din judetul Calarasi este evident. E clar ca ne aflam intr-o epoca glorioasa, cum nu s-a mai intamplat niciodata in aceasta parte de tara. De curand insa, a aparut o mica greseala, total nevinovata, pe care doar cei rautaciosi o iau in seama. Pe www.frf-ajf.ro, rezultatul jocului de juniori dintre CSM Oltenita si Dunarea Ciocanesti, din cadrul etapei a 6-a, este 7-2. Acelasi scor a fost publicat in buletinul informativ al AJF Calarasi ce a fost impartit in acest week-end la meciurile din Liga Tractoristilor si Categoria Remorca. In realitate, formatia din Ciocanesti a castigat jocul de la Oltenita cu 7-2.
Bineinteles ca pentru aceasta greseala care schimba foarte multe in clasament nu exista un vinovat in curtea AJF, forul pe care de acum inainte il vom denumi ca fiind Patriarhia fotbalului calarasean. Responsabilitatea pentru aceasta mica eroare o poarta CSM Oltenita si Dunarea Ciocanesti care nu au incheiat partida cu scorul indicat de catre forul fotbalistic judetean. Numai cine nu munceste nu greseste.
Greseala a fost semnata de mai multi oameni de fotbal din judetul Calarasi, dar acestia nu conteaza pentru Doru Dinca. Daniel Stefan – Gascanu, adevaratul presedinte al AJF Calarasi, singurul om capabil sa rezolva orice problema din Liga Tractoristilor, nu are vreodata nici macar cea mai mica vina daca apare vreodata vreo greseala, chiar si intentionata, cum a fost cea de la meciul dintre Spicul Roseti si Victoria Dragos Voda.
septembrie 28, 2014 | 4 Comments
Surpriza la Fundulea
Etapa fara incidente in Liga Tractoristilor. Acest lucru trebuie retinut dupa cele opt meciuri disputate in aceasta dupa-amiaza pe maidanele din judet. Doua scoruri au atras atentia. Venus Independenta s-a impus cu 10-0 la Dor Marunt, dupa ce in primavara a cedat pe acelasi teren in fata unei echipe care atunci, ca si acum, se chinuie sa scape de retrogradare. Victoria Chirnogi a invins cu 11-0 „lanterna rosie”, Agricola Borcea, si se pregateste sa atace podiumul. Singura surpriza s-a consemnat la Fundulea. Gazdele, neinvinse pana astazi, au pierdut cu 1-0 in fata celor de la Unirea Manastirea.
Liga Tractoristilor, etapa a 7-a, rezultate: Partizan Crivat – Spicul Roseti 3-3, Victoria Chirnogi – Agricola Borcea 11-0, Rapid Ulmeni – CSM Oltenita 1-5, Progresul Fundulea – Unirea Manastirea 0-1, Victoria Lehliu Gara – Steaua Radovanu 3-2, Avantul Dor Marunt – Venus Independenta 0-10, Victoria Dragos Voda – Dunarea Ciocanesti 2-5, Avantul Pietroiu – Dunarea Gradistea 5-2.
septembrie 27, 2014 | 0 Comments
De la tractorist la fotbalist
Pentru primele 68 de minute ale meciului dintre Viitorul Domnesti si Inainte Modelu trebuie sa ii multumim viceprimarului comunei Modelu, Valeriu Tutuianu, pentru ca nu ne-am plictisit. Al doilea mustacios al satului a avut o altercatie verbala cu unul dintre spectatori, parinte de copil aflat in echipa gazda, si totul s-a transformat intr-o balacareala de toata frumusetea. Amuzament fin, ca de fotbal n-a prea fost vorba pe stadionul din Regie.
Modelu a jucat un pic mai slab decat Borcea in meciul de la Chirnogi. Elevii lui Jose Valeriu Petrescu n-au avut vlaga si au dat peste un adversar care are doua mari calitati: face presing si are posesie. In vreme ce modelenii se grabeau sa ajunga la finalizare din cat mai putine pase, lucru absolut normal in conditiile in care echipa nu are un conducator de joc autentic, ilfovenii – o grupa de juniori a Sportului Studentesc – tineau de minge si prelungeau atacul suficient de mult incat sa traiesti cu impresia ca domina jocul.
Prima repriza nu doar ca a fost modesta, dar aproape ca nu s-a jucat fotbal. Mourinho de Calarasi s-a tot uitat spre banca de rezerve ca sa schimbe ceva, insa privind inapoi si-a dat seama ca nu are ce mutari sa faca. A indraznit in partea a doua a jocului prin introducerea lui Mirel Pena si parca ceva s-a mai miscat. Mijlocasul venit de la Dunarea Ciocanesti si-a asumat cateva actiuni ofensive, a tras la poarta si a facut ca Modelu sa devina mai periculoasa. Timpul trecea si Petrescu era tot mai nervos. Absolut firesc din moment ce adversarul era unul de pe ultimul loc.
Modelenii s-au mai linistit in minutul 69, atunci cand Petre Penita, desemnat anul trecut cel mai bun jucator din Liga Tractoristilor, a indraznit sa suteze de la 30 de metri. Pana la momentul executiei nu a fost nimeni pe stadion care sa-l incurajeze pe fostul atacant al Dor Maruntului, insa Penita s-a incapatanat si a trimis mingea in plasa portii adverse. Tabela s-a inchis in minutul 82, atunci cand Viorel Gheorghe a finalizat o faza snur, pornita de la o pasa a lui Topor la Huzuneanu, mai departe mingea a ajuns la Pena, care a pasat in stil brazilian, cu calcaiului, dupa care Dumitrescu i-a trimis decisiv lui Viorel Gheorghe si tabela a aratat 2-0 pentru Inainte.
Campioana judeteana a muncit mult pentru cele trei puncte obtinute in Regie. Jocul echipei a fost slab, lucru recunoscut de toata lumea, insa ceea ce conteaza este victoria. Petrescu este in grafic in acest moment, lucru care se poate demonstra privind clasamentului adevarului, unde Inainte figureaza cu +2. Succesul pe terenul celor de la Viitorul Domnesti a fost obtinut prin ambitia de tractorist a lui Petre Penita, care are toate calitatile pentru a face pasul catre un nivel superior, si experienta de fotbalist a lui Viorel Gheorghe.
In cadrul aceleasi etape, Dunarea Calarasi a castigat cu 2-0, in deplasare, pe terenul celor de la Metalosport Galati. Golurile calarasenilor au fost marcate de catre Mihai Popescu si Viorel Stanciu. Antrenorul Ion Rauta nu s-a bazat pe serviciile lui Constantin Bumbac, aflat in stare de suspendare. Sunt sanse foarte mari ca aparatorul care a evoluat in Liga I pentru Apulum Alba Iulia sa fie pus pe liber. In clipa in care a semnat cu Dunarea, Bumbac a incasat o prima de instalare in valoare de 6.000 de lei, iar salariu sau lunar se ridica la 2.500 de lei. Aceste cheltuieli se dovedesc inutile acum. Jucatorul a fost transferat ca sa ajute echipa sa promoveze, insa tehnicianul nu se poate baza pe serviciile sale o lunga perioada de timp dupa ce la meciul cu Tulcea a fost eliminat pentru ca a scuipat un adversar. In acest moment, gruparea „galben-albastra” a urcat pe locul al doilea, profitand de infrangerea suferita de Viitorul Axintele la Tulcea.
Inainte: Bratu – Penita, Nicodim, Topor, Antoniev – Dumitrescu, Huzuneanu, V. Gheorghe, Giugiumica – Mitrea, Tanase. Au mai jucat: Penita, Tutuianu, Chiru, Gheorghita. Antrenor: Valeriu Petrescu.
Gloria Popeşti Leordeni – Metaloglobus Bucureşti 1-4
Romanescu (80 – pen.) / An. Mihai (45+1 – autogol), Lungu (64), Stângă (90+4), Potecea (90+5)
CS Tunari – Voinţa Snagov 6-3
Ilin (18, 20), Iosofache (45), Pleşa (52), Cr. Panait (78 – pen.), E. Vlad (90+2) / Buduroi (14), D. Florea (21), E. Matei (81)
Juventus Bucureşti – Callatis 2012 Mangalia 2-0
Cincă (37), Arnăutu (42)
Metalosport Galaţi – Dunărea Călăraşi 0-2
M. Popescu (49), V. Stanciu (90)
Dogaru (50), N. Creţu (70) / A. Sava (48)
Oţelul II Galaţi – Dinamo II Bucureşti 0-0
Viitorul Domneşti – Înainte Modelu 0-2
Penita (69), V. Gheorghe (82)
Prima victorie pentru echipa de futsal
Dupa un inceput de sezon cat se poate de nefast, Dunarea Calarasi a reusit astazi prima victorie in Liga I la futsal. Elevii lui Marian Sotarca s-au impus cu 7-3 in fata celor de la Muncitorul Resita, formatie care inaintea acestei etape se afla pe primul loc in clasament. Dupa acest succes, calarasenii au urcat pana pe locul sapte.
Dunarea a coborat pe locul cinci
Campioana HCM Constanţa şi HCM Minaur Baia Mare s-au impus în meciurile susţinute, sâmbătă, în etapa a 6-a a Ligii Naţionale de handbal masculin. HCM Constanţa a întrecut pe Energia Lignitul Pandurii Târgu Jiu cu scorul de 31-21 (14-8), pe teren propriu, iar HCM Minaur Baia Mare a învins în deplasare pe CSU Suceava, cu 19-18 (12-10). CSM Bucureşti a învins pe AHC Potaissa Turda cu scorul de 32-28 (15-16), vineri, în Sala Rapid, în primul meci al rundei.
HCM Minaur Baia Mare este lider, cu 15 puncte (6 jocuri), urmată de HC Odorhei, 10 p (4 j), HCM Constanţa, 10 p (5 j), CSM Bucureşti, 9 p (5 j), AHC Dunărea Călăraşi, 9 p (5 j), etc.
Programul celorlalte meciuri din etapa a 6-a:
Duminică 28 septembrie:
Ştiinţa Municipal Dedeman Bacău – HC Vaslui (ora 19,45, Digi Sport 3)
Luni 29 septembrie:
Poli Timişoara – HC Odorhei (ora 17,30, Digi Sport 2)
Dinamo Bucureşti – AHC Dunărea Călăraşi (18,00)
Steaua va sta.
septembrie 27, 2014 | 1 Comment

References: CSM 
 CSM 
 CSM 
 CSM 
 CSM 
 CSM